CELEX: E2020C0090
Language: el
Date: 2020-07-15 00:00:00
Title: Απόφαση της Εποπτεύουσας Αρχής της ΕΖΕΣ αριθ. 90/20/COL της 15ης Ιουλίου 2020 για την τροποποίηση, για εκατοστή έβδομη φορά, των διαδικαστικών και ουσιαστικών κανόνων στον τομέα των κρατικών ενισχύσεων, με την τροποποίηση και την παράταση ορισμένων κατευθυντήριων γραμμών για τις κρατικές ενισχύσεις [2020/1576]

29.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 359/16
               
            
         ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ
         αριθ. 90/20/COL
         της 15ης Ιουλίου 2020
         για την τροποποίηση, για εκατοστή έβδομη φορά, των διαδικαστικών και ουσιαστικών κανόνων στον τομέα των κρατικών ενισχύσεων, με την τροποποίηση και την παράταση ορισμένων κατευθυντήριων γραμμών για τις κρατικές ενισχύσεις [2020/1576]
         Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (ΣΤΟ ΕΞΗΣ «ΕΑΕ»),
         Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής «συμφωνία για τον ΕΟΧ»), και ιδίως τα άρθρα 61 έως 63 και το πρωτόκολλο 26,
         Έχοντας υπόψη τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (στο εξής «συμφωνία περί Εποπτείας και Δικαστηρίου»), και ιδίως το άρθρο 24 και το άρθρο 5 παράγραφος 2 στοιχείο β), και
         Έχοντας υπόψη το πρωτόκολλο 3 της συμφωνίας περί Εποπτείας και Δικαστηρίου (στο εξής: πρωτόκολλο 3), και ιδίως το άρθρο 1 παράγραφος 1 του μέρους I,
         Εκτιμώντας τα ακόλουθα:
         Βάσει του άρθρου 24 της συμφωνίας περί Εποπτείας και Δικαστηρίου, η ΕΑΕ εφαρμόζει τις διατάξεις της συμφωνίας για τον ΕΟΧ σχετικά με τις κρατικές ενισχύσεις.
         Βάσει του άρθρου 5 παράγραφος 2 στοιχείο β) της συμφωνίας περί Εποπτείας και Δικαστηρίου, η ΕΑΕ εκδίδει ανακοινώσεις και κατευθυντήριες γραμμές σε θέματα σχετικά με τη συμφωνία για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή κρίνεται αναγκαίο από την ΕΑΕ.
         Οι ακόλουθες κατευθυντήριες γραμμές για τις κρατικές ενισχύσεις, οι οποίες εγκρίθηκαν από την ΕΑΕ στο πλαίσιο της πρωτοβουλίας για τον εκσυγχρονισμό των κρατικών ενισχύσεων, πρόκειται να λήξουν στο τέλος του 2020:
         
                     α)
                  
                  
                     κατευθυντήριες γραμμές για τις κρατικές ενισχύσεις περιφερειακού χαρακτήρα 2014-2020 (1)·
                  
               
                     β)
                  
                  
                     κατευθυντήριες γραμμές σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου (2)·
                  
               
                     γ)
                  
                  
                     κατευθυντήριες γραμμές για τις κρατικές ενισχύσεις στους τομείς του περιβάλλοντος και της ενέργειας 2014-2020 (3)·
                  
               
                     δ)
                  
                  
                     κατευθυντήριες γραμμές για την ανάλυση της συμβατότητας με τη λειτουργία της συμφωνίας για τον ΕΟΧ των κρατικών ενισχύσεων για την προώθηση της εκτέλεσης σημαντικών έργων κοινού ευρωπαϊκού ενδιαφέροντος (4)·
                  
               
                     ε)
                  
                  
                     κατευθυντήριες γραμμές σχετικά με τη βραχυπρόθεσμη ασφάλιση εξαγωγικών πιστώσεων (5), και
                  
               
                     στ)
                  
                  
                     κατευθυντήριες γραμμές σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων (6).
                  
               Στο πλαίσιο της Πράσινης Συμφωνίας και του ψηφιακού θεματολογίου, η Ευρωπαϊκή Επιτροπή (στο εξής: Επιτροπή) έχει ήδη ανακοινώσει την πρόθεσή της να αναθεωρήσει σειρά κατευθυντήριων γραμμών έως το τέλος του 2021.
         Στις 2 Ιουλίου 2020 η Επιτροπή εξέδωσε ανακοίνωση σχετικά με την παράταση και τις τροποποιήσεις των κατευθυντήριων γραμμών για τις κρατικές ενισχύσεις περιφερειακού χαρακτήρα (2014-2020), των κατευθυντήριων γραμμών σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου, των κατευθυντήριων γραμμών για τις κρατικές ενισχύσεις στους τομείς του περιβάλλοντος και της ενέργειας (2014-2020), των κατευθυντήριων γραμμών σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων, της ανακοίνωσης σχετικά με τα κριτήρια για την ανάλυση της συμβατότητας με την εσωτερική αγορά των κρατικών ενισχύσεων για την προώθηση της υλοποίησης σημαντικών έργων κοινού ευρωπαϊκού ενδιαφέροντος, της ανακοίνωσης της Επιτροπής – Πλαίσιο σχετικά με τις κρατικές ενισχύσεις για την έρευνα και ανάπτυξη και την καινοτομία και της ανακοίνωσης της Επιτροπής προς τα κράτη μέλη για την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στη βραχυπρόθεσμη ασφάλιση εξαγωγικών πιστώσεων (7).
         Για να εξασφαλιστεί προβλεψιμότητα και ασφάλεια δικαίου, παράλληλα με την προετοιμασία για τη μελλοντική επικαιροποίηση των κανόνων για τις κρατικές ενισχύσεις, η Επιτροπή έκρινε σκόπιμο να παρατείνει την περίοδο εφαρμογής των κατευθυντήριων γραμμών της, που αντιστοιχούν στις κατευθυντήριες γραμμές της ΕΑΕ που παρατίθενται στα σημεία α) έως ε) ανωτέρω, έως το τέλος του 2021. Η Επιτροπή παρέτεινε την περίοδο εφαρμογής των κατευθυντήριων γραμμών που αντιστοιχούν σε εκείνες που απαριθμούνται στο σημείο στ), δηλαδή των κατευθυντήριων γραμμών σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων, έως το τέλος του 2023.
         Η παράταση των εν λόγω κανόνων θα επιτρέψει στην Επιτροπή να ολοκληρώσει την αξιολόγηση των κανόνων αυτών από κοινού με άλλους κανόνες για τις κρατικές ενισχύσεις που θεσπίστηκαν στο πλαίσιο της πρωτοβουλίας για τον εκσυγχρονισμό των κρατικών ενισχύσεων. Στις 7 Ιανουαρίου 2019, η Επιτροπή δρομολόγησε την αξιολόγηση των εν λόγω κανόνων υπό μορφή «ελέγχου καταλληλότητας». Βάσει του αποτελέσματος της εν λόγω αξιολόγησης, η Επιτροπή θα είναι στη συνέχεια σε θέση να αποφασίσει εάν θα παρατείνει περαιτέρω ή θα επικαιροποιήσει τους εν λόγω κανόνες.
         Λαμβανομένων υπόψη των οικονομικών και δημοσιονομικών συνεπειών που ενδέχεται να έχει η έξαρση της νόσου COVID-19 στις επιχειρήσεις, η Επιτροπή έκρινε ότι απαιτούνται επίσης προσωρινές προσαρμογές ορισμένων κατευθυντήριων γραμμών για τις κρατικές ενισχύσεις. Ειδικότερα, στο πλαίσιο των κατευθυντήριων γραμμών για τις κρατικές ενισχύσεις περιφερειακού χαρακτήρα (2014-2020), των κατευθυντήριων γραμμών για τις κρατικές ενισχύσεις στους τομείς του περιβάλλοντος και της ενέργειας (2014-2020), της ανακοίνωσης σχετικά με τα κριτήρια για την ανάλυση της συμβατότητας με την εσωτερική αγορά των κρατικών ενισχύσεων για την προώθηση της υλοποίησης σημαντικών έργων κοινού ευρωπαϊκού ενδιαφέροντος (ΣΕΚΕΕ) και του πλαισίου σχετικά με τις κρατικές ενισχύσεις για την έρευνα και ανάπτυξη και την καινοτομία (8), οι επιχειρήσεις που δεν ήταν προβληματικές στις 31 Δεκεμβρίου 2019 αλλά κατέστησαν προβληματικές μετά τις 31 Δεκεμβρίου 2019 θα πρέπει να είναι επιλέξιμες βάσει των εν λόγω κατευθυντήριων γραμμών έως τις 30 Ιουνίου 2021.
         Όσον αφορά τις κατευθυντήριες γραμμές για τις κρατικές ενισχύσεις στους τομείς του περιβάλλοντος και της ενέργειας (2014-2020), η απότομη μείωση των τιμών της ηλεκτρικής ενέργειας λόγω της έξαρσης της νόσου COVID-19 θα μπορούσε να οδηγήσει σε ενδεχόμενες μειώσεις της έντασης ηλεκτρικής ενέργειας των επιχειρήσεων. Στην περίπτωση αυτή, η επιχείρηση μπορεί να απολέσει την επιλεξιμότητα βάσει της ενότητας 3.7.2 (στοχοθετημένες μειώσεις στη χρηματοδοτική στήριξη για την παραγωγή ενέργειας από ανανεώσιμες πηγές για λόγους ανταγωνιστικότητας) κατά την εφαρμογή του παραρτήματος 4 για τον υπολογισμό της ΑΠΑ (ακαθάριστη προστιθέμενη αξία) και της έντασης της ηλεκτρικής ενέργειας στο επίπεδο της επιχείρησης. Ως εκ τούτου, η Επιτροπή έκρινε ότι, για την κατάλληλη αντιμετώπιση αυτού του ζητήματος, θα πρέπει να προσαρμοστούν οι μέθοδοι υπολογισμού που πρέπει να χρησιμοποιούνται.
         Οι παρούσες τροποποιήσεις και η παράταση των ανακοινώσεων της Επιτροπής παρουσιάζουν επίσης ενδιαφέρον για τον Ευρωπαϊκό Οικονομικό Χώρο.
         Σύμφωνα με τον στόχο της ομοιογένειας που καθορίζεται στο άρθρο 1 της συμφωνίας για τον ΕΟΧ, πρέπει να εξασφαλίζεται η ενιαία εφαρμογή των κανόνων του ΕΟΧ περί κρατικών ενισχύσεων σε ολόκληρο τον Ευρωπαϊκό Οικονομικό Χώρο.
         Σύμφωνα με το σημείο II του τμήματος «ΓΕΝΙΚΑ», στη σελίδα 11 του παραρτήματος XV της συμφωνίας ΕΟΧ, η ΕΑΕ εκδίδει, κατόπιν διαβουλεύσεων με την Επιτροπή, πράξεις αντίστοιχες με εκείνες που εκδίδει η Επιτροπή,
         Επειτα από διαβούλευση με την Επιτροπή,
         Επειτα από διαβούλευση με τα κράτη της ΕΖΕΣ μέλη του ΕΟΧ,
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι ουσιαστικοί κανόνες στον τομέα των κρατικών ενισχύσεων τροποποιούνται ως εξής:
            
                        1)
                     
                     
                        Οι κατευθυντήριες γραμμές για τις κρατικές ενισχύσεις περιφερειακού χαρακτήρα (2014-2020) τροποποιούνται ως εξής:
                        
                                    α)
                                 
                                 
                                    Στην παράγραφο 18, προστίθεται η ακόλουθη φράση:
                                    «Οι εν λόγω κατευθυντήριες γραμμές εφαρμόζονται, ωστόσο, σε επιχειρήσεις που δεν ήταν προβληματικές στις 31 Δεκεμβρίου 2019 αλλά κατέστησαν προβληματικές την περίοδο από την 1η Ιανουαρίου 2020 έως τις 30 Ιουνίου 2021.».
                                 
                              
                                    β)
                                 
                                 
                                    Μετά την παράγραφο 156, παρεμβάλλονται τα ακόλουθα σημεία:
                                    
                                                «α)
                                             
                                             
                                                Ενόψει της λήξης της ισχύος των εθνικών χαρτών περιφερειακών ενισχύσεων στις 31 Δεκεμβρίου 2020, η Αρχή καλεί τα κράτη της ΕΖΕΣ μέλη του ΕΟΧ να κοινοποιήσουν στην Αρχή έως τις 15 Σεπτεμβρίου 2020 την πρόθεσή τους να παρατείνουν την ισχύ των οικείων εθνικών χαρτών περιφερειακών ενισχύσεων.
                                             
                                          
                                                β)
                                             
                                             
                                                Μετά την έγκριση της παράτασης των εθνικών χαρτών περιφερειακών ενισχύσεων έως τις 31 Δεκεμβρίου 2021, τα κράτη της ΕΖΕΣ μέλη του ΕΟΧ ενδέχεται να αποφασίσουν να παρατείνουν τα υφιστάμενα καθεστώτα που εγκρίθηκαν με βάση τις παρούσες κατευθυντήριες γραμμές. Οποιαδήποτε παράταση των εν λόγω καθεστώτων πρέπει να κοινοποιείται στην Αρχή σε εύθετο χρόνο πριν από την ημερομηνία λήξης τους.».
                                             
                                          
                              
                  
                        2)
                     
                     
                        Η παράγραφος 174 των κατευθυντήριων γραμμών σχετικά με τις κρατικές ενισχύσεις για την προώθηση των επενδύσεων χρηματοδότησης επιχειρηματικού κινδύνου αντικαθίσταται από το ακόλουθο κείμενο:
                        
                                    «174.
                                 
                                 
                                    Η Αρχή θα εφαρμόσει τις αρχές που διατυπώνονται στις παρούσες κατευθυντήριες γραμμές για την αξιολόγηση της συμβατότητας του συνόλου των ενισχύσεων χρηματοδότησης επιχειρηματικού κινδύνου που πρόκειται να χορηγηθούν από την 1η Ιουλίου 2014 έως τις 31 Δεκεμβρίου 2021.».
                                 
                              
                  
                        3)
                     
                     
                        Οι κατευθυντήριες γραμμές για τις κρατικές ενισχύσεις στους τομείς του περιβάλλοντος και της ενέργειας (2014-2020) τροποποιούνται ως εξής:
                        
                                    α)
                                 
                                 
                                    Στην παράγραφο 11, προστίθεται η ακόλουθη φράση:
                                    «Οι εν λόγω κατευθυντήριες γραμμές εφαρμόζονται, ωστόσο, σε επιχειρήσεις που δεν ήταν προβληματικές στις 31 Δεκεμβρίου 2019 αλλά κατέστησαν προβληματικές την περίοδο από την 1η Ιανουαρίου 2020 έως τις 30 Ιουνίου 2021.».
                                 
                              
                                    β)
                                 
                                 
                                    Η παράγραφος 103 αντικαθίσταται από το ακόλουθο κείμενο:
                                    
                                                «103.
                                             
                                             
                                                Οι παρούσες κατευθυντήριες γραμμές εφαρμόζονται έως τις 31 Δεκεμβρίου 2021. Ωστόσο, θα πρέπει να προετοιμάσουν το έδαφος για την επίτευξη των στόχων που ορίζονται στο πλαίσιο για το 2030. Ιδίως, αναμένεται ότι κατά την περίοδο 2020-2030 οι προσδιορισθείσες ανανεώσιμες πηγές ενέργειας θα καταστούν ανταγωνιστικές σε επίπεδο δικτύου μεταφοράς, το οποίο συνεπάγεται ότι οι επιδοτήσεις και οι απαλλαγές από αρμοδιότητες εξισορρόπησης θα πρέπει να καταργηθούν σταδιακά κατά φθίνοντα τρόπο. Οι παρούσες κατευθυντήριες γραμμές συνάδουν με τον στόχο αυτό και διασφαλίζουν τη μετάβαση σε μια παράδοση συμφέρουσα από άποψη κόστους-οφέλους, μέσω αγορακεντρικών μηχανισμών.».
                                             
                                          
                              
                                    γ)
                                 
                                 
                                    Η παράγραφος 237 αντικαθίσταται από το ακόλουθο κείμενο:
                                    
                                                «237.
                                             
                                             
                                                Οι παρούσες κατευθυντήριες γραμμές θα εφαρμόζονται από την 1η Ιουλίου 2014 και θα αντικαταστήσουν τις κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος της 10ης Ιουνίου 2010 (*1). Θα εφαρμόζονται έως τις 31 Δεκεμβρίου 2021.
                                             
                                          
                                       (*1)  ΕΕ L 144 της 10.6.2010, σ. 1 και συμπλήρωμα ΕΟΧ αριθ. 29 της 10.6.2010, σ. 1.»."
                        
                                 
                              
                                    δ)
                                 
                                 
                                    Το παράρτημα 4 τροποποιείται ως εξής:
                                    
                                                i)
                                             
                                             
                                                Η παράγραφος 2 αντικαθίσταται από το ακόλουθο κείμενο:
                                                
                                                            «2.
                                                         
                                                         
                                                            Για τους σκοπούς της εφαρμογής της ενότητας 3.7.2, τα κράτη της ΕΖΕΣ μέλη του ΕΟΧ μπορούν να χρησιμοποιούν:
                                                            
                                                                        α)
                                                                     
                                                                     
                                                                        τον αριθμητικό μέσο των τελευταίων 3 ετών για τα οποία διατίθεται η ΑΠΑ·
                                                                     
                                                                  
                                                                        β)
                                                                     
                                                                     
                                                                        τον αριθμητικό μέσο 2 ετών που επιλέγονται από τα τελευταία 3 έτη για τα οποία διατίθεται η ΑΠΑ, υπό τον όρο ότι η εν λόγω μέθοδος εφαρμόζεται με τον ίδιο τρόπο για όλους τους δικαιούχους.
                                                                     
                                                                  
                                                      Η Αρχή θεωρεί ότι η μετάβαση από τον υπολογισμό σύμφωνα με τη μέθοδο α) στη μέθοδο β) δεν συνιστά κοινοποιήσιμη αλλαγή.».
                                             
                                          
                                                ii)
                                             
                                             
                                                Η παράγραφος 5 αντικαθίσταται από το ακόλουθο κείμενο:
                                                
                                                            «5.
                                                         
                                                         
                                                            Για τον υπολογισμό της κατανάλωσης ηλεκτρικής ενέργειας της επιχείρησης, πρέπει να χρησιμοποιούνται δείκτες αναφοράς αποδοτικότητας κατανάλωσης ηλεκτρικής ενέργειας για τον κλάδο, όπου διατίθενται. Εάν δεν διατίθενται, τα κράτη της ΕΖΕΣ μέλη του ΕΟΧ μπορούν να χρησιμοποιούν:
                                                            
                                                                        α)
                                                                     
                                                                     
                                                                        τον αριθμητικό μέσο των τελευταίων 3 ετών για τα οποία διατίθεται η ΑΠΑ·
                                                                     
                                                                  
                                                                        β)
                                                                     
                                                                     
                                                                        τον αριθμητικό μέσο 2 ετών που επιλέγονται από τα τελευταία 3 έτη για τα οποία υπάρχουν διαθέσιμα δεδομένα, υπό τον όρο ότι η εν λόγω μέθοδος εφαρμόζεται με τον ίδιο τρόπο σε όλους τους δικαιούχους.
                                                                     
                                                                  Η Αρχή θεωρεί ότι η μετάβαση από τον υπολογισμό σύμφωνα με τη μέθοδο α) στη μέθοδο β) δεν συνιστά κοινοποιήσιμη αλλαγή.».
                                                         
                                                      
                                          
                              
                  
                        4)
                     
                     
                        Στις κατευθυντήριες γραμμές σχετικά με τις κρατικές ενισχύσεις για τη διάσωση και αναδιάρθρωση μη χρηματοπιστωτικών προβληματικών επιχειρήσεων, η παράγραφος 135 αντικαθίσταται από το ακόλουθο κείμενο:
                        
                                    «135.
                                 
                                 
                                    Η Αρχή θα εφαρμόζει τις παρούσες κατευθυντήριες γραμμές από τις 10 Σεπτεμβρίου 2014 έως τις 31 Δεκεμβρίου 2023.».
                                 
                              
                  
                        5)
                     
                     
                        Οι κατευθυντήριες γραμμές για την ανάλυση της συμβατότητας με τη λειτουργία της συμφωνίας για τον ΕΟΧ των κρατικών ενισχύσεων για την προώθηση της εκτέλεσης σημαντικών έργων κοινού ευρωπαϊκού ενδιαφέροντος τροποποιούνται ως εξής:
                        
                                    α)
                                 
                                 
                                    Στην παράγραφο 10 σημείο α) προστίθεται η ακόλουθη πρόταση:
                                    «Οι εν λόγω κατευθυντήριες γραμμές εφαρμόζονται, ωστόσο, για επιχειρήσεις που δεν ήταν προβληματικές στις 31 Δεκεμβρίου 2019 αλλά κατέστησαν προβληματικές την περίοδο από την 1η Ιανουαρίου 2020 έως τις 30 Ιουνίου 2021.».
                                 
                              
                                    β)
                                 
                                 
                                    Η παράγραφος 50 αντικαθίσταται από το ακόλουθο κείμενο:
                                    
                                                «50.
                                             
                                             
                                                Οι παρούσες κατευθυντήριες γραμμές θα εφαρμόζονται από τις 27 Απριλίου 2016 έως τις 31 Δεκεμβρίου 2021.».
                                             
                                          
                              
                  
                        6)
                     
                     
                        Στις κατευθυντήριες γραμμές σχετικά με τη βραχυπρόθεσμη ασφάλιση εξαγωγικών πιστώσεων, η παράγραφος 40 αντικαθίσταται από το ακόλουθο κείμενο:
                        
                                    «40.
                                 
                                 
                                    Λαμβανομένης υπόψη της ανάγκης για συνέχεια και ασφάλεια δικαίου όσον αφορά τη μεταχείριση των κρατικών ενισχύσεων στον τομέα της βραχυπρόθεσμης ασφάλισης εξαγωγικών πιστώσεων, κρίνεται σκόπιμο οι παρούσες κατευθυντήριες γραμμές να εφαρμόζονται έως τις 31 Δεκεμβρίου 2021. Με τον τρόπο αυτό, η ημερομηνία λήξης τους θα ευθυγραμμιστεί με την ημερομηνία λήξης της πλειονότητας των κατευθυντήριων γραμμών για τις κρατικές ενισχύσεις που θεσπίστηκαν βάσει του προγράμματος για τον εκσυγχρονισμό των κρατικών ενισχύσεων.».
                                 
                              
                  
                        7)
                     
                     
                        Στην παράγραφο 10 του πλαισίου σχετικά με τις κρατικές ενισχύσεις για την έρευνα και ανάπτυξη και την καινοτομία, προστίθεται η ακόλουθη πρόταση:
                        «Οι εν λόγω κατευθυντήριες γραμμές εφαρμόζονται, ωστόσο, για επιχειρήσεις που δεν ήταν προβληματικές στις 31 Δεκεμβρίου 2019 αλλά κατέστησαν προβληματικές την περίοδο από την 1η Ιανουαρίου 2020 έως τις 30 Ιουνίου 2021.».
                     
                  
         
            Άρθρο 2
            Το κείμενο της παρούσας απόφασης στην αγγλική γλώσσα είναι το μόνο αυθεντικό.
         
         
            Βρυξέλλες, 15 Ιουλίου 2020.
            
               
                  Για την Εποπτεύουσα Αρχή της ΕΖΕΣ
               
               Bente ANGELL-HANSEN
               
                  Πρόεδρος
               
               
                  Αρμόδιο μέλος του Σώματος
               
            
            
               Frank J. BÜCHEL
               
                  Μέλος του Σώματος
               
            
            
               Högni KRISTJANSSON
               
                  Μέλος του Σώματος
               
            
            
               Carsten ZATSCHLER
               
                  Προσυπογράφων ως Διευθυντής Νομικών και Εκτελεστικών υποθέσεων
               
            
         
         
            (1)  ΕΕ L 166 της 5.6.2014, σ. 44 και συμπλήρωμα ΕΟΧ αριθ. 33 της 5.6.2014, σ. 1, όπως τροποποιήθηκε με την απόφαση αριθ. 302/14/COL της ΕΑΕ (ΕΕ L 15 της 22.1.2015, σ. 103) και συμπλήρωμα ΕΟΧ αριθ. 4 της 22.1.2015, σ. 1.
         
            (2)  ΕΕ L 354 της 11.12.2014, σ. 62 και συμπλήρωμα ΕΟΧ αριθ. 74 της 11.12.2014, σ. 1, όπως τροποποιήθηκε με την απόφαση αριθ. 302/14/COL της ΕΑΕ (ΕΕ L 15 της 22.1.2015, σ. 103) και συμπλήρωμα ΕΟΧ αριθ. 4 της 22.1.2015, σ. 1.
         
            (3)  ΕΕ L 131 της 28.5.2015, σ. 1 και συμπλήρωμα ΕΟΧ αριθ. 30 της 28.5.2015, σ. 1.
         
            (4)  ΕΕ L 39 της 16.2.2017, σ. 49 και συμπλήρωμα ΕΟΧ αριθ. 11 της 16.2.2017, σ. 1.
         
            (5)  ΕΕ L 343 της 19.12.2013, σ. 54 και συμπλήρωμα ΕΟΧ αριθ. 71 της 19.12.2013, σ. 1, όπως εγκρίθηκε εκ νέου με την απόφαση αριθ. 4/19/COL της ΕΑΕ (ΕΕ L 163 της 20.6.2019, σ. 110) και συμπλήρωμα ΕΟΧ αριθ. 48 της 20.6.2019, σ. 1, όπως τροποποιήθηκε με την απόφαση αριθ. 030/20/COL της ΕΑΕ (ΕΕ L 220 της 9.7.2020, σ. 8) και συμπλήρωμα ΕΟΧ αριθ. 46 της 9.7.2020, σ. 1.
         
            (6)  ΕΕ L 271 της 16.10.2015, σ. 35 και συμπλήρωμα ΕΟΧ αριθ. 62 της 15.10.2015, σ. 1.
         
            (7)  ΕΕ C 224 της 8.7.2020, σ. 2.
         
            (8)  Που αντιστοιχεί στις κατευθυντήριες γραμμές της ΕΑΕ για την έρευνα και ανάπτυξη και την καινοτομία (ΕΕ L 209 της 6.8.2015, σ. 17) και συμπλήρωμα ΕΟΧ αριθ. 44 της 6.8.2015, σ. 1.